cyanic-selkie/wikianc huggingface dataset:
Baliabideen agortze
Baliabide berriztagarriak
Baliabide berriztagarriak erabiltzeagatik agortzen ez direnak dira berriro agertzen direlako neurri berdinean. Hau esan nahi du gehiegi erabiltzen baditugu, ateratzeko neurriaren gainetik erabiltzen baditugu, berriztagarriak izateari utziko diola. Kategoria honen barruan ura eta biomasa daude. Baliabide batzuk baliabide etengabekoetan sailkatzen dira asko erabiltzen badira ez direlako agortuko. Baita ere aurkitu ditzakegu energi iturriak, naturako fenomeno batzuk gai direnak energia emateko edozein modura. Baliabide energetikoak ere deitzen zaie.
Baliabide ez berriztagarriak
Baliabide ez berriztagarriak erabiltzeagatik agortzen direnak dira berriro ez direlako ateratzen, ez direlako birsortzen. Baliabide hauek bakarrik kantitate zehatzetan existitzen dira. Baliabide hauen adibiderik nagusiena erregai fosilak (petrolioa, ikatza) dira. Hala ere, berriztaezineko “etiketa” dute zeren eta haien birsortze prozesua oso luzea eta motela da. Hauek dira gure etorkizunean faltan botako ditugunak.
Botere ekonomikoarengatik eskasiaren promozioa
Bere liburuan, Eskasiaren sortzaileak. Ongizatetik beldurrera, David Anisik, botere ekonomikoaren dominiak beste botere batzuen gainean erregulatzearen beharra ikusten du, eta horrek, eskasiaren merkatu berrien sorrera suposatzen du: lanetik kanporaketak, desenplegua galarazten dituen salarioak deusezteko, hezkuntza, sanitatea eta seguritatea moduko ongizate publikoen merkatalizazioa, sarrera ezonezkoetan eta oso kostutzuetan bihurtzen ari direlarik.
Erreferentziak
1. Boyes, William, Melvin, Michael (2011), Economics, South-Western Cengage Learning 2. David Anisi, Creadores de escasez. Del bienestar al miedo (1995)
Abenduaren 19
Abenduaren 19a gregoriotar egutegiaren urteko hirureun eta berrogeita hamairugarren eguna da, 354.a bisurteetan. 12 egun falta dira urtea amaitzeko.
Kanpo estekak
Abenduaren 18 | Urteko egutegi | Abenduaren 20
Louise Bourgoin
Ariane Louise Bourgoin (Rennes, 1981eko azaroaren 28a - ) bretainiar aktore, modelo eta telebista-aurkezlea da.
Patagonia, Inc.
Patagonia, Inc. edo Patagonia, kaleko edo kirol arropa eta ekipamenduak saltzen dituen enpresa estatubatuarra da. 1973an Yvon Chouinard eskalatzaile, alpinista eta ekologista estatubatuarrak sortu zuen Venturan (Kalifornia). Gaur egun, enpresak denda fisikoak dauzka munduko 16 herrialde ezberdinetan, eta haien produktuak 40 herrialdeetan zehar saltzen dituzte denda, txikizkako salmenta eta online-salmenta bidez.
Mariano Rajoy
Mariano Rajoy Brey (Santiago de Compostela, Coruña, 1955eko martxoaren 27a) espainiar politikaria da. Espainiako Gobernuko presidentea izan zen 2011ko abenduaren 21etik 2018ko ekainaren 1 arte, zazpi urtez Kongresuan oposizioaren buru izan ondoren. Bi aldiz jarraian izendatu zuten Espainiako Gobernuko presidente (2011 eta 2016), harik eta 2018ko ekainaren 1ean zentsura-mozio baten bidez, Pedro Sánchezek postu horretan ordezkatu zuen arte.
Bizitza
Alianza Popularraren hautagai izan zen 1981eko Galiziako hauteskundeetan, bai eta eserlekua lortu ere. 1988an, alderdiaren Galiziako adarraren buru izendatu zuten. 1989an, alderdiak izena aldatutakoan, estatuko politikara egin zuen jauzia.
Alderdi Popularrak Espainiako 1996ko hauteskundeak irabazi ondoren, administrazio publikoen ministro izendatu zuten. 1999 eta 2000 artean kultura ministroa izan zen. 2000ko Espainiako hauteskunde orokorrek alderdiari gehiengo osoa ekarri ziotenean, Rajoy presidenteordea eta gobernazioaren ministroa izendatu zuten. 2001ean barne ministro izendatu zuten baina 2002an berriz ere gobernazioaren ministerioaz arduratu zen. Gobernuaren bozeramale izendatu zuten halaber.
2003an, 2004ko Espainiako hauteskunde orokorretarako Alderdi Popularraren hautagaia izendatu zuten, eta kargu guztiak utzi zituen. 2004ko hauteskunde haiek galdu zituen, eta 2004az geroztik oposizioaren burua izan zen. 2008koak ere ez zituen irabazi, Alderdi Popularra bigarren indarra izan baitzen, PSOEren ondoren.
2011ko Espainiako hauteskunde orokorrak gehiengo osoz irabazi zituen, eta Espainiako presidente bilakatu zen. 2015eko Espainiako hauteskunde orokorrak ere Rajoy buru zuen Alderdi Popularreko zerrendak irabazi zituen, baina gehiengo osorik gabe; ezein alderdik ez zuen Gobernua eratzerik lortu, eta horren ondorioz 2016an automatikoki Espainiako Gorteak desegin ziren. Espainiako trantsizioaz geroztik izan den legealdirik motzena izan zen. Bien bitartean, Rajoyk Espainiako jarduneko lehendakari izaten jarraitu zuen. 2016ko ekainaren 26an, 2016ko Espainiako hauteskunde orokorrak ere gehiengo soilez irabazi zituen Rajoy buru zuen Alderdi Popularreko zerrendak; eta urriaren 29an, Ciudadanos, Nafar Herriaren Batasuna, Kanariar Koalizioa eta Asturias Foroa alderdien babesarekin, Rajoy Espainiako lehendakari karguan berretsi zuten.
2018ko maiatzaren 24an, Gürtel aferaren epaia argitaratu zen. Alderdi Popularreko 29 pertsonari guztira 349 urteko kartzela zigorra ezarri zitzaion. Ondoren PSOEk Rajoyren aurkako zentzura-mozio bat aurkeztu eragin zuen, Pedro Sanchez lehendakari bezala ezarriko zuena. Ekainaren 5ean Rajoyk Alderdiko lehendakaritza eta diputatu-akta utzi zituen.
Cerioporus mollis
Cerioporus mollis Polyporaceae familiako onddo espezie bat da Ez da erabiltzen sukaldean. Usteldura zuria sortzen du.
Sinonimoak: Daedalea mollis, Trametes serpens, Datronia mollis.
Deskribapena
Kapela: Erresupinatua edo efuso-erreflexua, hainbat zentimetroko estaldurak osatuz, substratuari luze-zabal finkatuak. Kapelaren gainazalak eremu zirkularrak ditu, ilaunduna da eta kolorea marroi argitik marroi ilunera doa, ia beltza. Ertza antzua da eta gris-krema kolorekoa.
Poroak: Zabalak eta irregularrak dira, biribilak, luzeak eta urratuak, ale gazteetan okre kolorekoak eta helduetan tabako kolorekoak.
Haragia: Gaztetan, krema koloretik okrera doana, larrukara eta zaila, egoera lehorrean gogorra eta hauskorra, lupa baten laguntzaz, tomentuaren eta haragiaren artean lerro beltz bat ikusten da.
Etimologia: Mollis epitetoa latinetik dator eta hau esan nahi du: malgua, leuna, biguna, samurra delikatua, gozoa atsegina, etab.
Jangarritasuna
Ez du sukaldaritzako baliorik.
Nahasketa arriskua
Coriolopsis gallica delakoaren ale helduekin nahas daiteke, baina honen poroak askoz hobeto eratuak daude eta fruktifikazioak handiagoak hirtsutuak dira, haragia marroia du eta ez du lerro beltzaxkarik.
Sasoia eta lekua
Urte osoan zehar, hostozabalen hildako egurretan, enbor etzanetan, eroritako adarretan, baita zuhaitz beraren gainean ere; bereziki zuhaitz hauetan: Fagus, Salix, Alnus, baita koniferoetan ere.
Banaketa eremua
Ipar Amerika, Ekuador, Brasil, Europa, Errusia, Erdialdeko Asia, Hego-ekialdeko Asia, Erdialdeko Afrika, Txina, Japonia, Australia, Zeelanda Berria.
Alice Austen
Elizabeth Alice Austen (Staten Island, AEB, 1866ko martxoaren 17a - ib., 1952ko ekainaren 9a) estatubatuar argazkilaria izan zen.
Biografia
Bere gurasoak Edward Stopford Munn eta Alice Cornell Austen izan ziren. Alice jaio zenean, gurasoak banandu egin ziren, eta aitona-amonen Clear Comfor izeneko etxera joan ziren Staten Islandera. Alice Austen bertan bizi izan zen bere bizitzaren zati handi batean, eta etxeak eta inguruneak eragin handia izan zuten bere argazki-lanean.
Etxean bizi ziren, halaber, amaren bi neba-arreba txikienak, Peter Towsend Austen eta Mary Haggerty Austen (Minn) senarrarekin (Oswald Müller, itsasontziko kapitaina).10 urte zituela, osaba Oswaldek kamera bat ekarri zuen etxera eta Austeni argazkilaritzarekiko interesa piztu zitzaion. Errebelatze-prozesua kimikako irakaslea zen osaba Peterrek irakatsi zion. Bere zaletasuna garatzeko, etxeko gela ilun bat atondu zuen armairu batean.
Alice Austenek 8000 bat argazki egin zituen bizitz|an zehar, eta horietatik 3.500 inguru iritsi dira guregana. Tradizioz, argazkilari amateurtzat hartu izan da, bere egoera aberatsarengatik ez baitzuen bizitza irabazi beharrik argazkigintzan. Hala ere, batzuetan enkargu ordainduak ere egin zituen, bere irudien eskubideak erregistratu egin zituen eta bere argazkiak erabili zituzten proiektu batzuetan lankidetzan aritu zen.
1897an, oporretan zegoela, bere bikotea izan zen Gertrude Tate irakasle eta dantzaria ezagutu zuen. 1917an, hainbat urtez elkarrekin egon ondoren, Tate Clear Comfort-era joan zen bizitzera. Bikotea bertan bizi izan zen 1944. urtera arte.
Bizitza eroso baten ondoren, 1929ko krakarekin porrot egin zuen. Estatusari eusten saiatu ondoren, 1944an Alice Austenek Clear Comfort etxea saldu behar izan zuen. Gertrude Tate eta bera apartamentu batera joan eta elkarrekin bizi izan ziren 1949. urtera arte. Une hartan, Tate ezin izan zen arduratu Aliceren zaintzaz, artritis larria baitzuen. Gertrude Tateren familiak bere harremanari uko egin zionez, bikoteak ezin izan zuen elkarrekin bizitzen jarraitu: Gertrude ahizparekin joan zen bizitzera eta Alice Staten Islandeko ongintzako egoitza batera joan zen. Bere jabetza saltzean, Austenek bere argazki negatiboak Staten Islandeko Elkarte Historikoari eman zizkion. 1951n, Life aldizkariko editore ohi batek, Oliver O. Jensenek, egilearen irudiak eta baldintzak aurkitu zituen. Erreportaje bat saldu zion Life-ri, eta horren diru-bilketari esker, Alice Austen etxe hobe batera joan ahal izan zuen. Handik hilabetera, 1951ko urrian, omenaldia egin zioten Staten Islandeko Elkarte Historikoan. Zoritxarrez, Austenek hilabete batzuk besterik ezin izan zuen hartaz gozatu, 1952ko ekainean hil baitzen.
Staten Island-eko Moravian Cementery delakoan lurperatuta dago. Haren eta bikotekidearen nahia elkarrekin ehorztea zen, baina Gertrude Tate 1962an hil zenean, familiak ez zuen bere borondatea errespetatu eta Brooklyneko Cypress Hill Cemetery delakoan lurperatu zuen.
Ibilbidea
Alice Austenen argazki asko bere familia- eta gizarte-inguruneari buruzkoak dira, eta lagunekin batera egiten zituen aisialdi-jarduerak erakusten dituzte. Gozatzen zuten askatasunaren eta haien arteko harreman estuaren ondorioz, inguruko gazteek “The Darned Club” (“El condenado club”) izena jarri zieten, eta Alice Austenek bere argazki ezagunenetako bati jarri zion izenburu hori.
Austenek bere argazkietan islatu zituen jardueren artean, XIX. mendearen amaieran emakume aberatsen artean zabaltzen hasi ziren kirol-jarduerak nabarmentzen dira. Besteak beste, Alice Austenek tenisean jokatzen zuen, eta askotan txapelketa horietako argazkiak ateratzen zituen; gimnasia egiten zuen eta Manhattango Berkeley Gymnasiumari buruzko erreportaje bat egin zuen, Delia Marie Elliott (Daisy) lagunak zuzendua, eta bizikletan ere ibiltzen zen. Maria E. Ward lagunarekin (Violet izenez ezaguna) Staten Islandeko Txirrindularitza Kluba sortu zuen 1895ean. Harekin batera, Bicycling for Ladies liburua argitaratu zuen. Liburu hori Alice Austenek hartutako argazkietatik abiatutako 34 estanparen bidez irudikatu zen, eta Daisy Elliott izan zen modeloa.
Gainera, Alice Austenek New York hiriaren irudiak egin zituen XIX. mendearen bukaera eta XX. mendearen hasiera bitartean, eta hori egin zuen lehen argazkilarietako bat bihurtu zen. 1895ean, Streets Types of New York izeneko portfolioa argitaratu zuen, hirian zehar egindako ibilaldietan langileei ateratako argazkietatik abiatuta. Proiektu horren ondorioz, Alvah H. Doty New Yorkeko portuko osasun-ofizialak New Yorkeko portura iristen ziren etorkinen koarentena-estazioetako baldintzak bere kamerarekin dokumentatzeko eskatu zion. Austenek 1896 eta 1912 bitartean aritu izan zen lan proiektu horretan. Enkargu horretarako egindako irudiak behin baino gehiagotan azaldu eta argitaratu ziren, eta Maria E. Ward-ekin lankidetzan egindako bi artikulu nabarmendu ziren.
Errenteriako udaletxea
Errenteriako udaletxea edota Oreretako udaletxea Gipuzkoako Errenteria udalerriko udalaren egoitza da.
Kokapena
Erdialdean dago, Herriko Udal Plazan eta Andre Mariaren Jasokundearen elizaren parean. 1964ean Gipuzkoako Kultura Ondasuna izendatua izan zen.
Bilakaera historikoa
Udalbatzak udaletxea eraiki baino lehen Elizako koruan egiten ziren eta 1552. urtean udaletxe baten beharra adierazi zuten udaleko kideek. 1603.enean eraikuntza esleitu zen arte itxaron behar izan zuten eta 1605. urtean Miguel de Aramburu arkitekto eta fraile zenaren planoen bidez gauzatu zen. Udalaren pobrezia zela eta lanak gari eta haritzetan ordaintzera iritsi ziren eta honi, azken orduan gehitu zituzten apaindura eta eraikuntzaren trazaren aldaketak gehitu zitzaizkion. 1607an Probintziako Batzar Nagusiak Gipuzkoako udaletxerik galantenetako honetan ospatu ziren. 1639ean frantzes gudalosteak hiribildua erre zuenean, herria hain txikitua zenez Errenteria beste kokaleku batean berreraikitzea proposatu zen Basanoagako barrutian. Erregeak proiektua onartu arren eta 1643an planoak eginak izan arren, proiektua bertan behera geratu zen Donostiako hiriak, Pasaian zituen eskubideak arriskuan ikusita, kontra egin bait zuen. Gauzak honela, Errenteria berreraikitzera ekin zioten, 1666an Udaletxearen eraberritzea amaituz.
Ezaugarriak
Oinplano laukia du eta hareharrizko hormak. Behekoa eta bi solairu jatorriz eta XX. mendean gehitu zen, besteak baino txikiagoa atezainaren bizileku izan zedin, hirugarren oin bat. Beheko solairuan arkupea du, erdi puntuko arkuekin, herritaren bilerak, umeen jolasak eta adinekoen deskantsurako egokiak. Solairu bakoitzean lau bao, arkuekin lerro eginez, lehenengoan balkoi luzea izanik Udalak herritarrei hitzegiteko eta herriko ospakizunak ikusteko aproposa.
Herriaren armarria bi lekuetan dago ikusgai, etxeaurrean lehenengo solairuan erdiratua eta Kapitaineneko etxeaurrean. Eguzki erlojua etxeaurreko ezkerraldean dago.
Handitze lanak
1990. hamarkadan Udaletxea handitzeko lanak egin ziren. Hortara, lehenengo fase batean, Kapitainenea 3.eko orubea gehitu zitzaion eta, bigarrenean, Andra Mariaren kaleko 2 (Txolua), 4 (Orkolagaenea) eta Herriko enparantzako 2. orubeak erabili ziren, azken hau Andra Mariako 2. orubera jadanik lotua zena. Bertan XVI. mendeko eraikinak zeuden, hiribildua handitu zenekoak .
Eraikuntza berriak Udaletxe zaharra eta hedapen berria lotzen dituen argi-patio handi baten inguruan egin zen. Aintzinako Udaletxearen hormak garbitu eta osagai nabarmenak berreskuratu ziren. Bi eraikuntzen lotura gaur egungo eta aintzinako elementuen batzea lortzen du.
Real Sociedad B 2019-2020
Entrenatzailea: Xabi Alonso (2019-Egun)
Mugarriluze (Elgea)
Mugarriluze Elgeako mendilerroan dagoen mendietako bat da, Aumategirekin batera ezagunenetako bat. Eskoriatzak Barrundiarekin duen mugan bertan dago.
1.109 metroko garaierarekin, mendilerro honetako laugarren mendirik garaiena da. Mendilerro honetako beste mendiak bezala, tontor belartsua du, iparralderago dagoen Zaraiako mendilerroko gehienek ez bezala.